Id-Deċiżjoni tal-Kunsill
tat-8 ta' Mejju 2003
dwar il-firma, f'isem il-Komunità, ta' Ftehim fil-għamla ta' Bdil ta' Ittri bejn il-Komunità Ewropea u r-Repubblika tal-Kroazja li jirrigwarda s-sistema ta' l-eko-punti li trid tiġi applikata għat-traffiku Kroat ta' transitu minn ġo l-Awstrija mill-1 ta' Jannar 2003, u l-applikazzjoni proviżorja tiegħu
(2003/440/KE)
IL-KUNSILL TA' L-UNJONI EWROPEA,
Wara li kkunsidra t-Trattat li jistabbilixxi l-Komunità Ewropea, u b'mod partrikolari l-Artikolu 71(1) tiegħu, f'għaqda ma' l-ewwel sentenza ta' l-ewwel subparagrafu ta' l-Artikolu 300(2) tiegħu,
Wara li kkunsidra l-proposta mill-Kummissjoni,
Billi:
(1) Il-Kummissjoni nnegozjat Ftehim fil-għamla ta' Bdil ta' Ittri bejn il-Komunità Ewropea u r-Repubblika tal-Kroazja li jirrigwarda s-sistema ta' l-eko-punti li trid tiġi applikata għat-traffiku Kroat tat-transitu minn ġo l-Awstrija.
(2) Bla ħsara għall-konklużjoni possibbli tiegħu f'data iktar tard, il-Ftehim inizjalat fil-15 ta' Novembru 2002 għandu jiġi ffirmat.
(3) Għandha ssir disposizzjoni biex il-Ftehim jiġi applikat b'mod proviżorju mill-1 ta' Jannar 2003,
IDDEĊIEDA KIF ĠEJ:
Artikolu 1
Hija hawnhekk approvata f'isem il-Komunità mill-1 ta' Jannar 2003 il-firma tal-Ftehim fil-għamla ta' Bdil ta' Ittri bejn il-Komunità Ewropea u r-Repubblika tal-Kroazja li jirrigwarda s-sistema ta' l-eko-ġunti li trid tiġi applikata għat-traffiku Kroat tat-transitu minn ġo l-Awstrija, bla ħsara għad-Deċiżjoni tal-Kunsill li tirrigwarda l-konklużjoni tal-Ftehim.
It-test tal-Ftehim huwa meħmuż ma' din id-Deċiżjoni.
Artikolu 2
Il-President tal-Kunsill huwa hawnhekk awtorizzat li jinnomina persuna/i mogħtija l-poter li jiffirma/w il-Ftehim f'isem il-Komunità, bla ħsara għall-konklużjoni tiegħu.
Artikolu 3
Bla ħsara għar-reċiproċità, il-Ftehim riferit fl-Artikolu 1 għandu jiġi applikat fuq bażi proviżorju mill-1 ta' Jannar 2003, sakemm jitlestew il-proċeduri għall-konklużjoni formali tiegħu.
Artikolu 4
Din id-Deċiżjoni għandha tiġi ppubblikata fil-Ġurnal Uffiċjali ta' l-Unjoni Ewropea.
Magħmulha fi Brussel, fit-8 ta' Mejju 2003.